ગઇ કાલે સુરત ક્રાઇમ બ્રાન્ચમાં હાજર થયા બાદ હાર્દિક અમદાવાદ આવ્યો હતો અને અમદાવાદમાં પાટીદાર સમાજના 5 શહિદ યુવાનોના પરિવારને તે મળ્યો હતો. સાથે જ અન્ય પાટીદાર સમાજના કાર્યકરોને પણ તે આગામી રણનીતી માટે મળ્યો હતો. વહેલી સવારે ખોડલધામ દર્શન કરવાનું હોવાથી રાત્રીના સમયે જ હાર્દિક સૌરાષ્ટ્ર જવા રવાના થયો હતો. જ્યાં તે જસદણના કમળાપુર ગામે રોકાયો હતો અને વહેલી સવારે મા ખોડલના દર્શન કર્યા હતા. જ્યાંથી તે ધોરાજી જવા રવાના થયો છે. હાર્દિક આજે જેતલસર, મોટી પાનેલી અને રાજકોટમાં અનામત આંદોલન વેળાએ શહિદ થેયલા પાટીદાર યુવાનોના પરિવારને મળશે.